ПРОТОКОЛ № 12
от заседание на Комисия по анализ и отчитане степента на 
натовареност на органите на съдебната власт

22 март 2016 г.
/вторник-14,30 часа/

	Днес, 22 март 2016 г., вторник от 14,30 часа се проведе заседание на Комисия по анализ и отчитане степента на натовареност на органите на съдебната власт /Комисия по натовареност/ към ВСС, в състав: 

					 ПРЕДСЕДАТЕЛ: КАЛИН КАЛПАКЧИЕВ
				   ЗАМ.ПРЕДСЕДАТЕЛ: ЕЛКА АТАНАСОВА 

					          ЧЛЕНОВЕ: ГАЛИНА КАРАГЬОЗОВА
							         КАМЕН ИВАНОВ
							         МАРИЯ КУЗМАНОВА
							         МИЛКА ИТОВА 
							         РУМЕН БОЕВ - отсъства
							         РУМЕН ГЕОРГИЕВ 
							         ЮЛИАНА КОЛЕВА 
							         СОНЯ НАЙДЕНОВА

	Присъстват от администрацията на ВСС експертни сътрудници към комисията: 
	 Красимира Василева - началник о-л „ЮОДКВСС”, Румен Митев – началник отдел „САОД,” Галина Хаджиева и Емилия Петкова –експерти в отдел „САОД”, д-я ИТСС”.

	След разисквания по предварително обявения ред и допълнително постъпили материали, 

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:
	
	Включва към дневния ред за днешното заседание следните допълнителни точки:

-Писмо изх. № 04-00-19/17.03.2016 г. от Министерство на правосъдието относно Проект на План за действие за 2016 г. за изпълнение на препоръките от Доклада на Европейската комисия от м. януари 2016 г. в рамките на Механизма за сътрудничество и оценка. /вх.№ 04-00-075/18.03.2016 г/., като точка 5 от дневния ред;

     -Извлечение от протокол № 12/16.03.2016 г. от заседание на Комисия „международна дейност” към ВСС относно проект на програма във връзка с организирането на конференция с международно участие под наслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2016 г., като точка 6 от дневния ред;

- Становище изх. № ИП-0160/16.03.2016 г. от председателя на Административен съд – Варна относно Правила за оценка на натовареността на съдиите, приети от ВСС с решение по протокол № 62/16.12.2016 г., като точка 7 от дневния ред;

- Писмо получено по електронна поща от Съвета по прилагане на Актуализираната стратегия за продължаване на реформата в съдебната система относно проект на Пътна карта към Актуализираната стратегия за продължаване на реформата в съдебната система. /вх. № 04-00-073/21.03.2016 г./, като точка 8 от дневния ред.

	ПО ДНЕВНИЯ РЕД: 

	1. ОТНОСНО: Доклад относно възможността за приложение разпоредбата на чл. 194 от ЗСВ в районните съдилища, изготвен съгласно решение на КАОСНОСВ по протокол №7/16.02.2016 г., т.2.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	1.1.Възлага на експертите в отдел „САОД” за следващото заседание на комисията да изготвят справка, за това каква би станала натовареността на ниско натоварените районни съдилища с повече от двама съдии, за всеки от апелативните райони, след прилагане на процедура по чл. 194 от ЗСВ, при съкращаване на една щатна бройка.
		1.2. Въз основа на справката да бъде допълнен доклада за възможността за 	прилагане на чл. 194 от ЗСВ.

	2.ОТНОСНО: Проект на решение относно предложение за изменение и допълнение на Правила за оценка на натовареността на съдиите, приети с решение на ВСС по протокол № 62/16.12.2015 г.

		КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	2.1.  Приема без забележки Проект на предложение за изменение и допълнение на Правила за оценка на натовареността на съдиите, приети от ВСС по протокол № 62/16.12.2015 г. 
	2.2. Комисия по анализ и отчитане степента на натовареност органите на съдебната власт /КАОСНОСВ/  предлага на Висшия съдебен съвет да вземе следното решение: 	
ПРОЕКТ

ВИСШИЯТ СЪДЕБЕН СЪВЕТ
Р Е Ш И :

І. В Правилата за оценка на натовареността на съдиите, приети на 16.12.2015 г. се правят следните изменения и допълнения:

1.	В чл. 5, ал. 1текстът „необходимото присъщото време за приключване на делата“ се заменя с текста „необходимото време за разглеждане и приключване на делата (решаване или прекратяване)“. Същото изменение се прави и във второто изречение на чл. 5, ал. 1, както и във всички други текстове от Правилата – чл. 6, чл. 9, ал. 1, ал. 3; чл. 10, ал. 1, ал. 3; чл. 12, ал. 1, ал. 2, ал. 3; чл. 13, ал. 2; чл. 14; чл. 15; чл. 16; чл. 17; чл. 22, ал. 1 и ал. 3;  чл. 23, ал. 1; чл. 24, ал. 1;

2.	В чл. 9 се добавя нова ал. 7 със следното съдържание:„(7)Средната претеглена времева стойност на всяка група дела се изразява в часове и се определя като коефициентът за сложност се умножи по 16.";

3.	В чл. 11, ал. 1-4след текста "събира и отчита" се добавя „и анализира“. В ал. 1 на чл.11 след думата „разглежданите“ се добавя текстът „и свършени (приключени с решение или с друг съдебен акт).“  В чл.11, ал. 6 точката в края на текста става на запетая и се допълва текстът„което публикува на интернет страницата на ВСС“.;

4.	В чл. 12, ал. 6текстът „по реда на предходните алинеи“ се заменя с текста„при условията на ал. 1-4 на този член“. ;

5.	В чл.12 се създаватследните нови алинеи 7 и 8:

"(7) със следния текст: „7. При условията на ал. 1-4 от този член и чл. 10 от Правилата председателят на съда определя своето и на заместник-председателите на съда годишно разполагаемо време.“

(8)По отношение на председателя, заместник-председателите, както и останалите съдии, посочени в чл. 10, ал. 3 и ал. 4 от Правилата, въз основа на определеното им в началото на годината годишно разполагаемо време се определя и процент на натовареност, който се залага в централизираната система за случайно разпределение на делата. Процентът натовареност се изчислява като дял на определеното индивидуално намалено годишно разполагаемо време от стандартното разполагаемо време за един съдия на година от 1600 часа."
6.	В чл. 19, ал. 1 текстът„лицата по ал. 1“се заменя с текста „лицата по чл. 18, ал. 1 от Правилата“.;

7.	В чл. 26се създава нова т. 4, която да отговаря на т. 4 от чл. 25 със следното съдържание: „4. На въззивните частни наказателни дела по чл. 243 НПК се определя коефициент за сложност, като съответният коефициент, определен според предмета на делото по материалния закон (посочен в Приложение № 2 от Правилата), се коригира с 0,65.“;

8.	Текстът на чл. 37 добива следния вид:
"Чл. 37.При отвод на съдията, делото се разпределя на случаен принцип на нов съдия-докладчик. В този случай коефициентът за сложност на делото се отчита за съдията, който е приключил делото с краен съдебен акт."

9.	В Преходните и заключителни разпоредбисе добавят следните текстове:
"§ 6. Случайното разпределение на делата се извършва посредством централизираната система, въведена от ВСС на 01.10.2015 г. Случайното разпределение на делата може да се извършва измежду групите дела, посочени в Приложения № 1-3 от Правилата.
§ 7. Делата, които са неприключили към момента на влизане на правилата в сила се въвеждат в информационната система за управление на информацията за натовареността на съдилищата, в съответната група и коефициент за тежест.
§ 8. Първата годишна справка за натовареността на съдиите по чл. 17, ал. 1 от Правилата се изготвя в срок до 31.05.2017 г."

ІІ.Приема актуализирани статистически кодове на административните, наказателните, гражданските и търговските дела и актуализирани приложения 1, 2.1, 2.2., 2.3, 3.1, 3.2 към Правилата, заедно с указания за съответствие на групите дела от приложенията с актуализираните статистически кодове.

ІІІ. Окончателният текст на Правилата за оценка на натовареността на съдиите, заедно с актуализираните приложения и указания към тях и актуализираните статистически кодове да се публикуват на Интернет страницата на Висшия съдебен съвет в подраздел "Вътрешни актове" на секция "Нормативни и вътрешни актове".

	3. ОТНОСНО: Писмо изх. № 04-01-31/14/15.03.2016 г. от Министерство на правосъдието относно Експертна мисия на Европейската комисия в България по Механизма за сътрудничество и оценка в периода 20-22 април 2016 г. /вх.№ 04-00-072/15.03.2016 г./

		КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	3.1. Приема за сведение писмо изх. № 04-01-31/14/15.03.2016 г. от Министерство на правосъдието относно Експертна мисия на Европейската комисия в България по Механизма за сътрудничество и оценка в периода 20-22 април 2016 г. /вх.№ 04-00-072/15.03.2016 г./
	3.2.  Възлага на Красимира Василева – началник отдел „ЮСДКВСС” да изготви справка за извършената от комисията дейност за периода от месец януари до месец март 2016 г.

	4.ОТНОСНО: Писмо изх. № 01-00-23/18.03.2016 г. от Министерство на правосъдието относно въпрос от Хасан Адемов-народен представител от парламентарната група на „Движение за права и свободи” във връзка с преструктуриране на районните съдилища в област Разград в контекста на държавната политика за реформа на съдебната система. /вх.№ 04-00-077/18.03.2016 г./

		КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	4.1.  Приема за сведение писмо изх. № 01-00-23/18.03.2016 г. от Министерство на правосъдието относно въпрос от Хасан Адемов-народен представител от парламентарната група на „Движение за права и свободи” във връзка с преструктуриране на районните съдилища в област Разград в контекста на държавната политика за реформа на съдебната система. /вх.№ 04-00-077/18.03.2016 г./.
4.2.  Изпраща писмен отговор до Хасан Адемов – народен представител от парламентарната група на „Движение за права и свободи”, съгласно уточненията в заседанието.

	5. ОТНОСНО: Писмо изх. № 04-00-19/17.03.2016 г. от Министерство на правосъдието относно Проект на План за действие за 2016 г. за изпълнение на препоръките от Доклада на Европейската комисия от м. януари 2016 г. в рамките на Механизма за сътрудничество и оценка. /вх.№ 04-00-075/18.03.2016 г/.

		КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

5.1.  КАОСНОСВ приема, че изпратеното писмо няма отношение към дейността на комисията, поради което го приема за запознаване.

	6. ОТНОСНО: Извлечение от протокол № 12/16.03.2016 г. от заседание на Комисия „Международна дейност” към ВСС относно проект на програма във връзка с организирането на конференция с международно участие под наслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2016 г.

		КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	6.1.  Приема за сведение извлечение от протокол № 12/16.03.2016 г. от заседание на Комисия „международна дейност” към ВСС относно проект на програма във връзка с организирането на конференция с международно участие под наслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2016 г.
	6.2.  КАОСНОСВ счита, че провеждането на тази конференция в този момент, с това заглавие е преждевременно и конференцията следва да бъде отложена за края на годината, с оглед активната работа по промените в Закона за съдебната власт.
	6.3. Изпраща решението на Комисия „Международна дейност”, за сведение.

	7. ОТНОСНО: Становище изх. № ИП-0160/16.03.2016 г. от председателя на Административен съд – Варна относно Правила за оценка на натовареността на съдиите, приети от ВСС с решение по протокол № 62/16.12.2016 г.
	
		КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	7.1. Приема за сведение становище изх. № ИП-0160/16.03.2016 г. от председателя на Административен съд – Варна относно Правила за оценка на натовареността на съдиите, приети от ВСС с решение по протокол № 62/16.12.2016 г.

	 8. ОТНОСНО: Писмо получено по електронна поща от Съвета по прилагане на Актуализираната стратегия за продължаване на реформата в съдебната система относно проект на Пътна карта към Актуализираната стратегия за продължаване на реформата в съдебната система. /вх. № 04-00-073/21.03.2016 г./

		КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	Предлага на Висшия съдебен съвет да приеме следното решение:

ПРОЕКТ

ВИСШИЯТ СЪДЕБЕН СЪВЕТ
Р Е Ш И :

ПРЕДЛАГА следните промени и допълнения в Проект на Пътна карта за изпълнението на Актуализираната стратегия за продължаване на реформата в съдебната система:
І. В Стратегическа цел 1, Специфична цел 3 "Систематична политика за превенция на корупцията в съдебната власт", за мярка 1.3.2: преформулиране на мярката или отпадането й, доколкото мярката не е съобразена с измененията в конституцията и с промяната на правомощията на ВСС по отношение на периодичните проверки на интегритета на магистратите.
ІІ. В Стратегическа цел 1, Специфична цел 3 "Систематична политика за превенция на корупцията в съдебната власт ", за мярка 1.3.5: допълване на действието по т.1, а именно - т.1 Анализ на политики и практики на страни членки на ЕС по възнаграждения и други придобивки от гледна точка на предотвратяване на поставяне на магистратите под икономически натиск, включително по административна линия.
ІІІ. В Стратегическа цел 2, Специфична цел 4 "Ефективни атестации, основани на…", за мярка 2.4.6: Промяна на периода на приложение (ПП) с включване и на 2017 г., а именно ПП 2016-2017г.
ІV. В Стратегическа цел 3, Специфична цел 4 "Въвеждане на инструменти за дългосрочно планиране", за мярка 3.4.2.: отпадане на думата "географска" в наименованието на мярката, тъй като определянето на системата по този начин създава объркване във функционалностите на системата.
респ. и отстраняване на допусната техническа грешка в номерацията на мярката - да се поправи на 3.4.2. вместо 1.4.2. и възприемане на изписаното след вярната номерация 3.4.2. съдържание на мярката.
V. В Стратегическа цел 3. Специфична цел 4 "Въвеждане на инструменти за дългосрочно планиране", за мярка 3.4.4. допълване на действието по т.1 по следния начин: "Анализи на реализираните реформи на съдебни карти в Европа, използваните методологии и практическите мерки на ниво държава-членка, в контекста на тяхната приложимост към българската съдебна система и на текущото състояние на отделните съдебни структури и тяхната ефективност и ефикасност - за районните, окръжните и апелативните съдилища и прокуратури".
V. В Стратегическа цел 5, Специфична цел 5: "Съдебни такси", за мярка 5.5.1, Висшият съдебен съвет да се включи също като водеща институция.

				ПРЕДСЕДАТЕЛ НА 
					 КАОСНОСВ:         /п/

								КАЛИН КАЛПАКЧИЕВ